kardosdrur/scandi-wiki huggingface dataset:
Mordechai Nurock

Rabbiner Dr. Mordechai Nurock (, født Markus Nurock; 7. november 1879 – 8. november 1962) var en jødisk politiker og minister, som tjente i både Letlands og Israels parlamenter. Han var også Israels første minister for postale tjenester (i dag kendt under titlen kommunikationsminister), skønt han kun havde posten i knap to måneder.

Nurock blev født i Tukums i Guvernement Kurland i Det Russiske Kejserrige (i dag i Letland), og studerede på universiteter i både Rusland, Tyskland og Schweiz, og tog en ph.d. i filosofi. Han var også ordineret som rabbiner, og afløste sin far som rabbiner i Mitau i 1913 før han flyttede til Rusland i 1915.

Som zionist var Nurock delegeret ved den sjette zionistiske kongres i 1903 og hjalp jødiske flygtninge under 1. verdenskrig. Han sluttede sig til den Al-russiske Jødiske Komité og etablerede en religiøs jødisk gruppe, kendt som "Tradition og Frihed".

I 1921 vendte han tilbage til et uafhængigt Letland, og det følgende år blev han valgt til Saeima, og blev leder af mindretallenes blok. Han var medlem af Saeima indtil det opløstes ved et statskup i 1934.

Efter Sovjetunionens besættelse af Letland i 1940 forvistes han til Turkmenistan på grund af hans zionistiske aktiviteter. Hans kone og to børn blev dræbt under Holocaust, og Nurock foretog aliyah til Mandatområdet i Palæstina i 1947. Han blev hurtigt involveret i politik, tilsluttede sig Mizrachi og blev valgt til det første Knesset i 1949 på Forenede Religiøse Fronts liste (en alliance bestående af Mizrachi, Hapoel HaMizrachi, Agudat Israel og Poalei Agudat Yisrael). Nurock genvalgtes i 1951, og han blev den første minister for postale tjenester i David Ben-Gurions tredje regering den 3. november 1952. I december 1952 stod han som kandidat til præsidentvalget, som blev afholdt efter Chaim Weizmanns død. Nurock blev dog kun nummer to i valget, et valg som Mapais Yitzhak Ben-Zvi vandt. Senere på måneden kollapsede regeringen og en ny regering undtaget Mizrachis ministre blev nedsat den 24. december, hvilket resulterede i, at Nurock mistede sin plads i ministerkabinettet.

Nurock genvalgtes i 1955 (på hvilket tidspunkt Mizrachi var fusioneret ind i det Nationale Religiøse Parti), 1959 og 1961, hvor han tjente indtil sin død den 8. november 1962. Han blev erstattet af Shalom-Avraham Shaki.

Eksterne henvisninger 
 

Personer fra Tukums
Politikere fra Letland
Politikere fra Israel
Jøder fra Letland
Rabbinere
ATR 72

ATR 72 er et tomotoret turbopropfly der er udviklet og produceret af den fransk-italienske flyproducent ATR. Flyet blev introduceret i 1989 og indtil nu er der i alt produceret over 500 eksemplarer af typen. Flyet kan have op til 74 passagersæder og betjenes af 2 piloter.

Udvikling 
ATR 72 blev udviklet fra det mindre fly ATR 42 med henblik på at øge sædekapacitet fra 42 til 74. Dette skete ved at strække kroppen med 4,5 meter, et øget vingefang, at tilføje mere kraftfulde motorer, og hæve brændstof kapaciteten med cirka 10 procent. ATR 72 blev annonceret i 1986, og fløj sin jomfrurejse 27. oktober 1988. Præcis et år efter, den 27. oktober 1989, blev Finnair det første flyselskab til at sætte flyet i drift. Siden er over 500 ATR 72 blevet leveret til flyselskaber i det meste af verden.

Flyet er blevet produceret i 5 varianter. Den seneste model, ATR 72-600, blev introduceret i 2009 og første fly blev leveret i sommeren 2011.

Operatører 
I Norden har danske Alsie Express, Danish Air Transport og Jet Time ATR 72 fly i flåden, ligesom finske selskab Flybe Nordic anvender flyet.

Se også 
 ATR 42
 UTair Flight 120 - flystyrt med ATR72-201 på russisk indenrigsflyvning 2. april 2012

Eksterne henvisninger 

 Officiel hjemmeside

Referencer 

Passagerfly
Fly fra Frankrig
2-motors propelfly
Tour de France 1981

Tour de France 1981 var den 68. udgave af Tour de France og fandt sted fra 25. juni til 19. juli 1981. Løbet bestod af 24 etaper på i alt 3.753 kilometer kørt med en gennemsnitsfart på 38,96 km/t.

Podieplaceringer 
De tre øverstplacerede i løbet var i rækkefølge:
 Bernard Hinault (FRA)
 Lucien Van Impe (BEL)
 Robert Alban (FRA)

Etaperne

Referencer

1981
Cykelløb i 1981
Alexander Moyzes

Alexander Moyzes (født 4. september 1906 i Klástor pod Znievom, død 20. november 1984 i Bratislava, Slovakiet) var en slovakisk komponist, professor, lærer, organist og dirigent. 

Moyzes hører til de betydningsfulde slovakiske komponister i det 20. århundrede. Han studerede komposition, orgel og direktion på Musikkonservatoriet i Prag, og senere hos Vitezslav Novak, som kom til at præge hans kompositoriske stil. Moyzes var senere professor og lærer i komposition på Musikkonservatoriet i Bratislava. Han har skrevet 12 symfonier, kammermusik, en violinkoncert, en fløjtekoncert og strygerkvartetter.

Han var i begyndelsen inspireret af Josef Suk og Gustav Mahler, men fandt hurtigt ind til sin egen personlige stil,  specielt symfonierne, som er hans hovedværker, er inspireret af slovakisk folkemusik, med en mesterlig orkestrering, og væld af originale passager.

Udvalgte værker 
 Symfoni nr. 1 (1929, Rev. 1937) - for orkester
 Symfoni nr. 2 (1932) - for orkester
 Symfoni nr. 3 (1942) - for orkester
 Symfoni nr. 4 (1947, Rev. 1957) - for orkester
 Symfoni nr. 5 (1947–1948) - for orkester
 Symfoni nr. 6 (1951) - for orkester
 Symfoni nr. 7 (1954–1955) - for orkester
 Symfoni nr. 8 (1968–1969) - for orkester
 Symfoni nr. 9 (1971) - for orkester
 Symfoni nr. 10 (1977–1978) - for orkester
 Symfoni nr. 11 (1978) - for orkester
 Symfoni nr. 12 (1983) - for orkester
 Fløjtekoncert (1967) - for fløjte og orkester
 Violinkoncert (1958) - for violin og orkester
 4 Strygerkvartetter (1929, 1966, 1981, 1983)

Kilde 
 Om Alexander Moyzes 
  Om Alexander Moyzes på musicweb-international.com

Komponister fra Slovakiet
Professorer
Lærere
Dirigenter
Organister
Klassiske komponister fra det 20. århundrede
Musikere fra Slovakiet
Alcona County

Alcona County er et county i den amerikanske delstat Michigan. Alcona County ligger nordøst på den sydlige halvø ved Lake Huron og grænser op til Alpena County i nord, Iosco County i syd og mod Oscoda County i vest.

Alcona Countys totale areal er 4.637 km² hvoraf 2.891 km² er vand. I 2000 havde Alcona County 11.719 indbyggere. Administrativt centrum er i byen Harrisville. 

Alcona County blev grundlagt i 1840 og hed frem til 1843 Negowegon County. Det nuværende navn er skabt af etnologen Henry Rowe Schoolcraft.

Demografi 
Ved folketællingen i 2000 boede der 11.719 personer i amtet. Der var 5.132 husstande med 3.566 familier. Befolkningstætheden var 7 personer pr. km². Befolkningens etniske sammensætning var 98.04% hvide, 0,16% afroamerikanere. 

Der var 5.132 husstande, hvoraf 20,40% havde børn under 18 år boende. 60,10% var ægtepar, som boede sammen, 5,80% havde en enlig kvindelig forsøger som beboer og 30,50% var ikke-familier. 26,60% af alle husstande bestod af enlige, og i 14,20% af tilfældene boede der en person, som var 65 år eller ældre.

Gennemsnitsindkomsten for en husstand var $31,362 årligt, mens gennemsnitsindkomsten for en familie var på $35.669 årligt.

Eksterne henvisninger 

Counties i Michigan
Bristol stool chart

Bristol stool chart eller Bristol stool scale er et medicinsk hjælpemiddel til at klassificere konsistens og form på menneskelig afføring i syv forskellige kategorier. Den blev udviklet af forskerduoen Heaton og Lewis ved University of Bristol og publiceret første gang i det videnskabelige tidsskrift Scandinavian Journal of Gastroenterology i 1997. Heaton og Lewis konkluderede at afføringens form er afhængig af, hvor længe den har befundet sig i tyktarmen, men dette antages kun at have begrænset gyldighed, og ved type 1 og 2 gælder det især kun, når patienten ikke lider af forstoppelse. Bristol-skalaen er stadig nyttig som værktøj i klinisk kommunikation og til at evaluere virkningen af behandlingen af forskellige tarmsygdomme.

Typer 
De syv afføringstyper er:

 Type 1: Separate hårde klumper, som nødder (svære at klemme ud)
 Type 2: Pølseformede med buler
 Type 3: Som en pølse, men med sprækker i overfladen
 Type 4: Som en pølse eller en slange, jævn og blød
 Type 5: Bløde klumper med tydelige kanter (lette at klemme ud)
 Type 6: Luftige småstykker med ujævn overflade, grødet konsistens
 Type 7: Vandet og uden substans, fuldstændig flydende

Type et og to indikerer ifølge Heaton og Lewis forstoppelse, tre og fire er "idealafføring" og fem til syv er forskellige stadier af diarré.

Referencer 

Afføring
Skalaer
Diagnostik
Alger County

Alger County er et county i den amerikanske delstat Michigan. Alger County ligger på den nordlige halvø (Upper Peninsula) ved Øvresøen (Lake Superior) og grænser op til Luce County i øst, Schoolcraft County i sydøst, Delta County i syd mod Marquette County i vest.

Alger Countys totale areal er 13.077 km² hvoraf 10.700 km² er vand. I 2000 havde Alger County 9.862 indbyggere. Administrativt centrum er byen Munising. 

Alger County blev grundlagt i 1885 ved udskillelse fra Schoolcraft County. Alger County er opkaldt efter guvernør og senator Russel A. Alger.

Demografi 
Ved folketællingen i 2000 boede der 9.862 personer i Alger County. Der var 3.785 husstande med 2.585 familier. Befolkningstætheden var 4 personer pr. km². Befolkningens etniske sammensætning var 87,81% hvide og 6,11% afroamerikanere. 

Der var 3.785 husstande, hvoraf 27,00% havde børn under 18 år boende. 57,00% var ægtepar, som boede sammen, 7,60% havde en enlig kvindelig forsøger som beboer, og 31,70% var ikke-familier. 26,80% af alle husstande bestod af enlige, og i 12,60% af tilfældene boede der en person, som var 65 år eller ældre.

Gennemsnitsindkomsten for en husstand var $35.892 årligt, mens gennemsnitsindkomsten for en familie var på $42.017 årligt.

Eksterne henvisninger 

Counties i Michigan
Pike County (Arkansas)

Pike County er et county i den amerikanske delstat Arkansas. Amtet ligger sydvest i delstaten og grænser op til Montgomery County i nord, Clark County i øst Nevada County i sydøst, Hempstead County i syd og mod Howard County i vest.

Pike Countys totale areal er 1.590 km² hvoraf 28 km² er vand. I år 2000 havde amtet 11.303 indbyggere. Amtets administration ligger i byen Murfreesboro.

Amtet blev etableret i 1833 og har fået sit navn efter Zebulon Pike.

Counties i Arkansas
Woodruff County

Woodruff County er et county i den amerikanske delstat Arkansas.

Woodruff county er Arkansas' 54. county. Det blev oprettet 26. november 1862 og har fået sit navn efter William E. Woodruff, grundlæggeren af Arkansas' første avis Arkansas Gazette.

Woodruff county ligger i et område med meget landbrug. Det dyrkes hovedsageligt ris, hvede, soyabønner og bomuld.

Counties i Arkansas
Knud Møller

Knud Møller er navnet på flere personer:

 Knud Møller (pianofabrikant) (1874-1967) – dansk pianofabrikant
 Knud O. Møller (1896-1973) – dansk professor, dr.med. (Knud Ove Møller)
 Knud Møller (Dansk Sojakagefabrik) (1901-1976) – dansk direktør for Dansk Sojakagefabrik
 Knud Møller (Burmeister & Wain) (1923-1994) – dansk civilingeniør og direktør for Burmeister & Wain
 Knud Møller (præst) (1929-1988) – dansk sognepræst
 Knud Jørgen Alling Møller (1929-2008) – dansk overlæge, dr.med.
 Knud Møller (musiker) – dansk musiker
Frederik Møller

Frederik Møller kan henvise til

 Frederik Møller (pianofabrikant) (1839–1917)
 Frederik Møller (fodboldspiller) (født 1993)
 Frederik Møller (landmand) – møller og landmand, ejede Løndal 1839–1850
ATR 42

ATR 42 er et tomotoret turbopropfly der er udviklet og produceret af den fransk-italienske flyproducent ATR. Flyet blev introduceret i 1985 og indtil nu er der i alt produceret over 400 eksemplarer af typen. Flyet kan have op til 50 passagersæder og betjenes af 2 piloter.

Udvikling 
Flyet blev annonceret i 1981 og havde sin jomfruflyvning 16. august 1984. I september 1985 blev ATR 42 certificeret til passagerflyvninger, og i december samme år foretog det fransk flyselskab Air Littoral den første kommercielle flyvning med typen.

Flyet er blevet produceret i 6 varianter. Den seneste model, ATR 42-600, blev introduceret i 2007 og jomfruflyvningen foregik 4. marts 2010. Den første levering vil ske i marts 2012, hvor Royal Air Maroc bliver første flyselskab der får typen i flåden.

Operatører 
I Norden havde danske Cimber Sterling og har Danish Air Transport ATR 42 fly i flåden, ligesom det nyetablerede finske selskab Flybe Nordic vil bruge flyet når de starter deres operationer 30. oktober 2011.

Se også 
 ATR 72

Eksterne henvisninger 

 Officiel hjemmeside

Referencer 

Passagerfly
Fly fra Frankrig
2-motors propelfly
Niels Hallin

Niels Charles Bentzen Hallin (16. december 1832 i København – 29. januar 1870 sammesteds) var en dansk jernstøber og legatstifter.

Han var søn af møllersvend, senere fiskebløder og vært i Bødkerkroen Jacob Christian Bentzen Hallin (1799-1839) og Cæcilie Elisabeth Poulsen (1806-1883, gift 2. gang med bødker Jens Jørgen Poulsen, død 1844). Hallin mistede tidligt sin far og blev derefter sat i Vajsenhusets skole. Han stod i lære hos maskinfabrikanterne Gamst & Lund og blev svend 1852. Året efter tog han til England, hvor han arbejdede han forskellige steder, senest og længst hos skibsbyggerfirmaet J. Scott Russel & Co. I 1858 kom han tilbage til fædrelandet og fik ansættelse som anden mester på jernstøberiet hos Baumgarten & Burmeister (senere Burmeister & Wain).

Han blev i 1865 den første formand i bestyrelsen for Arbejdernes Byggeforening, der blev stiftet 20. november dette år på et møde af Burmeister & Wains arbejdere, og var formand til sin tidlige død i 1870. Baseret på sine oplevelse af arbejderforeninger i England var Hallin en trofast støtte af lægen F.F. Ulriks plan om at sørge for, at arbejderne fik bedre og sundere boliger. Ulrik blev næstformand for foreningen.

Foreningen satte et minde på hans grav på Assistens Kirkegård og lod en af gaderne i bebyggelsen (Kartoffelrækkerne) mellem Øster Farimagsgade og Øster Søgade opkalde efter Hallin.

Hallin var også legatstifter.

Hallin blev gift 26. maj 1865 i Vor Frue Kirke med Johanne (Hanne) Petrine Dorothea Seeberg (5. februar 1839 i København – 5. marts 1913 sst.), datter af høker Christian Ferdinand Seeberg (ca. 1806-1842) og Dorothea Sophie Frederikke Knudsen (født 1807).

Der findes et litografi af Harald Jensen fra 1870 efter foto.

Litteratur 
 H. T[rier] i: Historiske Meddelelser om København, IV (1914). s. 364-366.

Referencer

Kilder 
 Opslag i Dansk Biografisk Leksikon

Eksterne henvisninger 
 

Håndværkere fra Danmark
Danskere i 1800-tallet
Personer fra København
Legatstiftere fra Danmark
Personer i Dansk Biografisk Leksikon
Henrik Kyhl

Henrik Larsen Kyhl (8. august 1793 i Søsum ved Frederikssund – 12. februar 1866 på Frederiksberg) var en dansk urmager, bror til guldsmeden Peter Kyhl.

Liv og gerning 

Han var født i Søsum ved Frederikssund, hvor faderen, Lars Kyhl, der stammede fra Holsten, var en begavet jordbruger og hjulmand; moderen var Maren Jensdatter. Kyhl, der var den næstældste af 10 sønner, kom i urmagerlære i København, og her etablerede han sig 1818. Sit mekaniske talent viste han i nogle forbedringer ved uret, bl.a. opfandt han et originalt kileindgribningssystem, men han havde også interesser i andre retninger. 1827 konstruerede han den gadelygte, der benyttedes i København til 1857, og i 1835 en mekanisk blindramme. Blandt sine kolleger var han så vel anset, at han fra 1832-38 var oldermand for Københavns Urmagerlav, men også uden for denne snævrere kreds fik han betydning.

I 1838 blev han en af Stadens 32 mænd og senere borgerrepræsentant, hvad han var til 1859, og 1840 valgt til stændersuppleant deltog han 1844 og 1846 i stænderforsamlingerne i Roskilde. Han tilhørte tidens frisindede retning, var 1835 medstifter af Selskabet for Trykkefrihedens rette Brug og i 1838 af Industriforeningen, i hvilken han var en virksom repræsentant lige til 1863. Også for stiftelsen af Tivoli (1843) interesserede han sig, og han var i flere år (til 1857) formand for dets bestyrelse og i perioder også direktør. I 1840 blev han medlem af komiteen til undersøgelse af Københavns lavsvæsen. 1848 var han medstifter af Det skandinaviske Selskab, og samme år valgtes han til medlem af valgbestyrelsen for København ved valget af deputerede til den bebudede Rigsforsamling. I sine sidste år syslede han meget med magnetiske og andre fysiske forsøg. Han døde 12. februar 1866.

Ægteskab 

26. februar 1817 ægtede han Sophie Dorothea Grosskopf (3. december 1792 – 18. december 1861), datter af tøjmagermester Christian Philip Grosskopf og Anna Dorothea f. Schiønning.

Gravsted 

Han er begravet på Solbjerg Parkkirkegård.

Litteratur 
 C. Nyrop, "Henrik Kyhl", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 C. Nyrop, "Industriforeningen i Kjøbenhavn", Industriforeningens Tidsskrift, 1888, s. 227 ff.

Urmagere fra Danmark
Stænderdeputerede fra Østifterne
Opfindere fra Danmark
Medlemmer af Københavns Borgerrepræsentation i 1800-tallet
Personer i Dansk Biografisk Leksikon
Stadens 32 mænd
Oldermænd fra Danmark
Peter Kyhl

Peter Larsen Kyhl (28. marts 1797 i Ballerup – 27. januar 1847 i København) var en dansk guldsmed, bror til urmageren Henrik Kyhl.

Liv og gerning 

Faderen, Lars Kyhl, der stammede fra Holsten, var en begavet jordbruger og hjulmand; moderen var Maren Jensdatter. Efter at have været i guldsmedelære etablerede han sig 1821 som guldsmed i København og gjorde sig her bekendt ved en smuk opfindelse. Med en dybtfølt sans for naturen, som han kaldte den bedste tegnemester, samlede han smukke eksemplarer af blade, fjer og andre naturgenstande, hvad der førte til, at han 1834 på Charlottenborg udstillede nogle såkaldte naturselvtryk, dvs. aftryk i metalplader af de originale naturgenstande, taget på en af ham opfundet måde. Opfindelsen blev anbefalet af både Kunstakademiet og Videnskabernes Selskab, ligesom den blev støttet af Den Reiersenske Fond, men for ham førte den ikke til noget praktisk resultat. En subskriptionsindbydelse på en samling aftryk skaffede ingen afsætning, og han synes kun selv at have gjort nogle få genstande (skeer) dekorerede med "oppressede naturlige Blade". Kyhl fik ikke noget ud af sin opfindelse, men betegnende er det, at tyve år senere gjorde direktøren for hof- og statstrykkeriet i Wien, Aloys Auer, nøjagtig den samme opfindelse, der da blev benyttet til fremstilling af billedtavler til botaniske værker.

Ægteskab 

Han døde 27. januar 1847. 30. januar 1821 havde han ægtet Ane Magdalene Elisabeth Schmidt (19. maj 1797 – 19. januar 1849), datter af pensionist i Søetaten Johan Tobias Schmidt.

Gravsted 

Han er begravet på Assistens Kirkegård.

Litteratur 
 C. Nyrop, "Peter Kyhl", i: C.F. Bricka (red.), Dansk Biografisk Lexikon, København: Gyldendal 1887-1905.
 Beretning fra den fotografiske Forening, VI (1890-91), s. 389. 484 ff.
 F.R. Friis, Bidrag til dansk Kunsthistorie, s. 115 ff.
 C. Nyrop, Dansk Guldsmedekunst, s. 111.

Guldsmede fra Danmark
Opfindere fra Danmark
Danskere i 1800-tallet
Personer i Dansk Biografisk Leksikon
Flintholm (flertydig)

Flintholm kan henvise til flere stednavne i Danmark:
 Flintholm – en bydel på Frederiksberg ved Flintholm Station og et sogn i Flintholm Sogn, Frederiksberg Kommune
 Flintholm (Hundstrup Sogn) – et ejerlav og en landbrugsejendom i Hundstrup Sogn, Svendborg Kommune
 Flintholm (Munkebo Sogn) – et areal i Munkebo Sogn, Kerteminde Kommune
 Flintholm (Ørslev Sogn) – et areal i Ørslev Sogn, Slagelse Kommune
 Flintholm (Slien) – en holm i i den slesvigske fjord Slien
Askov (flertydig)

Askov kan henvise til flere stednavne:
 Askov – en bebyggelse og et ejerlav i Askov Sogn, Vejen Kommune
 Askov (Nørre Omme Sogn) – en bebyggelse og et ejerlav i Nørre Omme Sogn, Ringkøbing-Skjern Kommune
 Askov (Stigs Bjergby Sogn) – en bebyggelse i Stigs Bjergby Sogn, Holbæk Kommune
 Askov (Minnesota) – en by i Minnesota i USA
 Askov (Sydslesvig) - et gods og en landsby i Sydslesvig
Charlottenlund (flertydig)

Charlottenlund kan henvise til flere stednavne:

Danmark 
 Charlottenlund – en bebyggelse og et ejerlav i Ordrup Sogn, Gentofte Kommune
 Charlottenlund (Dannemare Sogn) – en bebyggelse i Dannemare Sogn, Lolland Kommune
 Charlottenlund (Kragelund Sogn) – en bebyggelse i Kragelund Sogn, Silkeborg Kommune
 Charlottenlund (Norup Sogn) – et areal i Norup Sogn, Nordfyns Kommune
 Charlottenlund (Hou Sogn) – en avlsgård under Nedergård, Hou Sogn, Langeland Kommune

Norge 
 Charlottenlund (Trondheim) – en bydel i den østlige del af Trondheim
Dollerup

Dollerup kan henvise til flere stednavne:
 Dollerup (Blenstrup Sogn) – en bebyggelse og et ejerlav i Blenstrup Sogn, Rebild Kommune
 Dollerup (Fovlum Sogn) – en bebyggelse og et ejerlav i Fovlum Sogn, Vesthimmerlands Kommune
 Dollerup (Sjørring Sogn) – en bebyggelse og et ejerlav i Sjørring Sogn, Thisted Kommune
 Dollerup (Skanderup Sogn) – en bebyggelse i Skanderup Sogn, Kolding Kommune
 Dollerup (Viborg Kommune) – en bebyggelse og et ejerlav i Dollerup Sogn, Viborg Kommune
 Dollerup (Slesvig) – en kommune i det nordøstlige Angel i Sydslesvig
Hugo Hermansen

Hugo Hermansen (1879 – 1939) var en norsk biografdirektør og filmproducent, som blandt andet lavede Norges første fiktionsfilm Fiskerlivets farer samt Himmeluret.

Som 25 år gammel blev Hugo Hermansen, en tidligere kontorist hos en grosserer, ansat af den svenske direktør for Kinematograf-Theatret, Nils E. Sterner, til at tage sig af biografdriften i Oslo i Stortingsgaten 12. I januar 1906 købte de svenske interesseer ud og startede Norsk Kinematograf Aktieselskab. Et halvt år senere åbnede selskabet sin anden biograf i Akersgaten 16, og derefter sin tredje biograf, Olympia Kinematograf i Storgaten. I 1908 kunne selskabet vise film på 43 biografer i Norge.

Hugo Hermansen producerede tidligt nyhedsfim, men et sted mellem 1906 og 1908 lavede han Norges første fiktionsfilm Fiskerlivets farer.

I 1909 blev Hugo Hermansen ramt af et slagtilfælde, og måtte opgive sig biografimperium. Han fortsatte imidlertid med at arbejde med film langt ind i 1920'erne, og er nævnt som en omstridt producent i bøgerne til Ottar Gladtvedt og Leif Sinding. Sinding skildrer specielt Hermansens sammensatte personlighed, og hans mange konflikter med tidens filmisntruktører.

Kilder 
 NORSK FILMHISTORIE 1896 – 1910: DET FØRSTE FORSØK
 Leslie Wood, Eventyret om filmen, Oslo: Tanum 1937
 Jan Anders Diesen (red), Filmeventyret begynner : av og om filmpioneren Ottar Gladtvet, Oslo : Norsk filminstitutt 1999 
 Leif Sinding, En filmsaga : fra norsk filmkunsts begynnelse : stumfilmårene som jeg så og opplevet dem, Oslo : Universitetsforlaget 1972 
 

Filmproducere fra Norge
Sverre Halvorsen

Sverre Halvorsen (1891 – 1936) var en norsk tegner og tegnefilmskaber. Han var han antagelig den første animatør i Norge.

Inspireret af den tyske tegner Robert Leonard lagde Sverre Halvorsen allerede i 1913 flere animerede film for direktør Randall på Cirkus Tivoli i Kristiania, men i dag eksisterer kun Roald Amundsen paa Sydpolen fra denne periode. Tegningerne blev lavet ved hjælp af kridt og tavle. I Det nye Aar? tog han i tillæg til tegningerne den såkaldte pixillation-teknik i brug, det vil sige animation af virkelige genstande og figurer. Han var for øvrigt en af Norges ledende karikatur- og vittighedstegnere, og var med til at starte Tegnerforbundet i 1916.

Udvalgte animationsfilm 
 Oscar Mathiesen på skøiter ved Nordiska Spelen (1913)
 Roald Amundsen paa Sydpolen (1913)
 Selvangivelsen (1913)
 Jul i Norge (1921)
 Det nye Aar? (1921)

Eksterne henvisninger 

 

Tegnere fra Norge
Karikaturtegnere fra Norge
Illustratorer fra Norge
Filminstruktører fra Norge
Animatorer fra Norge
Dalum (flertydig)

Dalum kan henvise til flere stednavne:
 Dalum – en bebyggelse og et ejerlav i Dalum Sogn, Odense Kommune
 Dalum (Fly Sogn) – en bebyggelse i Fly Sogn, Viborg Kommune
 Dalum (Alberta) – et område i Alberta, Canada